

SE322 Inženjerstvo zahteva

PROJEKNI ZADATAK

**2012/2021**

**OPIS PROJEKTNOG ZADATKA:**

Student u dogovoru sa asistentom bira sistem za koji radi dokumentaciju obuhvaćenu ovim predmetom. Asistenti vodi računa da se teme projektnih zadataka ne poklapaju. Student predlaže temu u vidu apstrakta u Word dokumentu, dužine oko 500 reči. Nakon odobravanja teme od strane asistenta, student može početi sa izradom projektnog zadatka. Student je u obavezi da se pri pisanju što je više moguće pridržava datih uzoraka dokumenata. Da bi projektni zadatak bio prihvaćen, student je u obavezi da uradi sve dokumente koji su projektnim zadatkom predviđeni.

**DOKUMENTI** koje obuhvata projektni zadatak:

|  |  |
| --- | --- |
| **Naziv** | **Broj poena\*** |
| 1. Predlog teme projekta | **-** |
| 2. Dokument o viziji i okviru | **5** |
| 3. Katalog poslovnih pravila | **3** |
| 5. Dokument slučajeva korišćenja | **7** |
| 5. SRS dokument  (Specifikacija zahteva za softver) | **10** |

\*maksimalan broj poena koji je moguće ostvariti slanjem dokumenta u zadatom roku

**NAPOMENE** za studente**:**

1. Svaki projektni zadatak treba da predstavlja jedinstveno rešenje studenta. Prepisivanje i preuzimanje rešenja sa interneta strogo je zabranjeno.
2. Student ima mogućnost da sam predloži temu na koju želi da izrađuje projektni zadatak ili da odabere jednu od tema predloženih na kraju ovog dokumenta.
3. Za projektni zadatak, **student mora odabrati temu u toku prve dve nedelje nastave**, a već do kraja 2. nedelje nastave mora poslati predlog teme za projekat.
4. **Predlog teme projektnog zadatka** treba da bude dužine do 500 reči. Predlog treba da sadrži naslov teme i kratak opis sistema, uz navođenje organizacije za koju se izrađuje proizvod, koja njegova buduća namena, koji su predviđeni korisnici i koje bi bilo njegovo operativno okruženje.
5. **Cilj je da student ima verziju 1.0 svog projekta do kraja 12. nedelje nastave.** U 13. i 14. nedelji nastave, kroz dve iteracije, student radi sa asistentom na ispravljanju grešaka i dopuni projektne dokumentacije. Predviđen broj sati za rad na projektu je 24, odnosno 2 sata nedeljno.
6. Ako student prilikom ocenjivanja projekta ne dobije najmanje 50% predviđenih poena, on mora da ga doradi. U suprotnom, dobija 0 poena, tj. ne može dobiti manje od 50% predviđenih poena. **Student koji ne dobije više od 50% predviđenih poena ne može izaći na ispit.** Za studente tradicionalne nastave rokovi za slanje elemenata projektnog zadatka su definisani u tabeli **Rasporeda aktivnosti na projektu po nedeljama**. Ukoliko student preda zadatak na vreme, ima mogućnost da osvoji maksimalan broj poena predviđen za taj zadatak (pogledati tabelu sa listom dokumenta koje obuhvata projektni zadatak). **Kod prekoračenja predviđenih rokova, primenjuje se umanjuje broja ostvarenih poena za 30%**. Krajnji rok za predaju projekta i za studente tradicionalne nastave i za studente onlajn nastave je 10 (deset) dana pre ispitnog roka u kome student polaže ispit.
7. Forma rešenja je elektronska. Student treba da pravilno imenuje fajlove koji čine projektni zadatak i dodatke uz projektni zadatak. Fajlove je potrebno nasloviti prema svojoj svrsi (na primer: *Katalog biznis pravila za sistem NN* ili *Dijagram slučajeva korišćenja za sistem NN*) i uvek ih prilikom slanja slati spakovane u jednoj .zip arhivi koja će nositi naziv ***SE322-PZ-Ime-Prezime-BrIndeksa***.
8. Osnovna forma pomoći su konsultacije, prvenstveno sa asistentom, lično i elektronskim putem. Pomoć se odnosi na savete u vezi sa idejama studenta I usmeravanjem na razvoju projektnog zadatke iz nedelje u nedelju. Pomoć se nikako ne odnosi na zajednički rad u rešavanju problema.
9. Odbrana projekata i upis poena sledi od 15. nedelje nastave.

**RASPORED AKTIVNOSTI NA PROJEKTU po nedeljama:**

|  |  |  |  |
| --- | --- | --- | --- |
| **Redni broj nedelje** | **Zadatak** | | **Rok za slanje** |
| 1 | Osmisliti predlog teme za projekat |  | |
| 2 | Kreirati i poslati predmetnom asistentu Predlog teme projekta u zadatoj formi | | 7 dana od održavanja vežbi u drugoj nedelji nastave |
| 3 | Kreirati Dokument o viziji i okviru (poglavlje 1 i 2) | |  |
| 4 | Upotpuniti Dokument o viziji i okviru (poglavlje 3) | |  |
| 5 | Proveriti Dokument o viziji i okviru i poslati ga predmetnom asistentu | | 7 dana od održavanja vežbi u petoj nedelji nastave |
| 6 | Kreirati dokument Slučajevi korišćenja | |  |
| 7 | Upotpuniti dokument Slučajevi korišćenja, kreirati Katalog poslovnih pravila, poslati oba dokumenta sistentu | | 7 dana od održavanja vežbi u sedmoj nedelji nastave |
| 8 | Kreirati SRS dokument (poglavlja 1, 2, 3) | |  |
| 9 | Upotpuniti SRS dokument (dodatak B) | |  |
| 10 | Upotpuniti SRS dokument (poglavlje 4) | |  |
| 11 | Upotpuniti SRS dokument (dodatak 6) | |  |
| 12 | Upotpuniti SRS dokument (dodatak 5) i poslati ga predmetnom asistentu | | 7 dana od održavanja vežbi u dvanaestoj nedelji nastave |
| 13 | Doraditi projekat prema sugestijama asistenta | |  |
| 14 | Doraditi projekat prema sugestijama asistenta | |  |
| 15 | Doraditi projekat prema sugestijama asistenta | |  |

**PREDLOŽENE TEME:**

1. Sistem za automatizovanog pilota
2. Edukativna igra za učenje programskih jezika za nivo osnovnih škola
3. Edukativna igra za učenje programskih jezika za nivo srednjih škola
4. Simulator vožnje motora u gradskom saobraćaju
5. Simulator vožnje autobusa u gradskom saobraćaju
6. Onlajn aplikacija za lanac prodavnica planinarske opreme i odeće
7. Onlajn aplikacija lanca knjižara
8. Onlajn sistem za rezervaciju avionskih karata
9. Informacioni sistem za firmu koja se bavi međunarodnim transportom robe
10. Informacioni sistem za univerzitetsku biblioteku
11. Poslovni informacioni sistem fabrike za proizvodnju guma
12. Poslovni informacioni sistem ketering preduzeća
13. Poslovni informacioni sistem privatne laboratorije
14. Interaktivni sistem za planiranje evakuacije ugroženih poplavama
15. Mobilna aplikacija za sprovođenje nagradne igre za lanac trgovina
16. Mobilna aplikacija za personalnu evidenciju finansija
17. Mobilna aplikacija za pristup akademskim knjigama i radovima
18. Mobilna aplikacija za rezervaciju mesta u restoranima
19. Sistem za izdavanje i rezervaciju smeštaja na putovanju
20. Sistem za računovodstvo koji treba da zameni postojeći sistem
21. Sistem za kurirsku službu
22. Sistem za upravljanje ljudskim resursima u lancu trgovina
23. Sistem za upravljanje magacinima za lanac trgovina
24. Sistem za podršku poslovnim procesima (Data-flow sistem)
25. Sistem za organizaciju rada na privatnim i timskim projektima